Luettelo Suomen käräjäoikeuksista
Käräjäoikeudet vuodesta 2019

Rakenneuudistuksessa käräjäoikeuksien määrä väheni 27 käräjäoikeudesta 20 käräjäoikeuteen.
Lainmuutoksen yhteydessä tehtiin myös joitakin käräjäoikeuksien toiminnan järjestämiseen ja oikeudenkäyntimenettelyyn liittyviä muutoksia.
Uudistuksessa yhdistettiin
Espoon ja Länsi-Uudenmaan käräjäoikeudet Länsi-Uudenmaan käräjäoikeudeksi,
Keski-Pohjanmaan ja Pohjanmaan käräjäoikeudet Pohjanmaan käräjäoikeudeksi,
Oulun ja Ylivieska-Raahen käräjäoikeudet Oulun käräjäoikeudeksi sekä
Kemi-Tornion ja Lapin käräjäoikeudet Lapin käräjäoikeudeksi.
Lisäksi Hyvinkään käräjäoikeuden tuomiopiiri jaettiin kahtia, jolloin yhdistettiin
eteläiset kunnat (Hyvinkää ja Nurmijärvi) ja Itä-Uudenmaan, Tuusulan ja Vantaan käräjäoikeudet Itä-Uudenmaan käräjäoikeudeksi ja
pohjoiset kunnat (Hausjärvi, Loppi ja Riihimäki) ja Kanta-Hämeen käräjäoikeus Kanta-Hämeen käräjäoikeudeksi.
Uudistuksen tultua voimaan lakkaavassa käräjäoikeudessa vireillä ollut asia siirtyi käsiteltäväksi tulevan nimen mukaiseen käräjäoikeuteen. Niinpä esimerkiksi Hyvinkään käräjäoikeudessa vireillä ollut asia siirtyi käsiteltäväksi joko Itä-Uudenmaan tai Kanta-Hämeen käräjäoikeuteen, pääosin edellä mainitun kuntajaon mukaisesti.
1. syyskuuta 2024 alkaen käräjäoikeuksien kanslioita on 24 paikkakunnalla. Erillisiä istuntopaikkoja on 12 paikkakunnalla.
| 0 | 1 | 2 | 3 |
| --- | --- | --- | --- |
 Helsingin hovioikeuspiiri
| Käräjäoikeus | Tuomiopiiri | Kansliat | Istuntopaikat |
| Helsingin käräjäoikeus | Helsingin kaupunki | Helsinki | Helsinki |
| Itä-Uudenmaan käräjäoikeus | Hyvinkään, Järvenpään, Keravan, Loviisan, Porvoon ja Vantaan kaupungit sekä Askolan, Lapinjärven, Myrskylän, Mäntsälän, Nurmijärven, Pornaisten, Pukkilan, Pyhtään, Sipoon, Tuusulan kunnat | Vantaa Hyvinkää | Hyvinkää Porvoo Vantaa |
| Länsi-Uudenmaan käräjäoikeus | Espoon, Hangon, Karkkilan, Kauniaisten, Lohjan ja Raaseporin kaupungit sekä Inkoon, Kirkkonummen, Siuntion ja Vihdin kunnat | Espoo | Espoo Raasepori (Tammisaari) |
 Itä-Suomen hovioikeuspiiri
| Käräjäoikeus | Tuomiopiiri | Kansliat | Istuntopaikat |
| Etelä-Karjalan käräjäoikeus | Etelä-Karjala | Lappeenranta | Lappeenranta |
| Etelä-Savon käräjäoikeus | Etelä-Savo | Mikkeli | Mikkeli Savonlinna |
| Kymenlaakson käräjäoikeus | Kymenlaakso lukuun ottamatta Pyhtään kuntaa | Kouvola | Kouvola |
| Pohjois-Karjalan käräjäoikeus | Pohjois-Karjala | Joensuu | Joensuu Nurmes |
| Pohjois-Savon käräjäoikeus | Pohjois-Savo | Kuopio | Iisalmi Kuopio Varkaus |
| Päijät-Hämeen käräjäoikeus | Päijät-Häme | Lahti | Lahti |
 Rovaniemen hovioikeuspiiri
| Käräjäoikeus | Tuomiopiiri | Kansliat | Istuntopaikat |
| Kainuun käräjäoikeus | Kainuu | Kajaani | Kajaani |
| Lapin käräjäoikeus | Lappi | Rovaniemi Kemi | Inari (Ivalo) Kemi Kittilä Rovaniemi Sodankylä |
| Oulun käräjäoikeus | Pohjois-Pohjanmaa | Oulu Ylivieska | Kuusamo Oulu Ylivieska |
 Turun hovioikeuspiiri
| Käräjäoikeus | Tuomiopiiri | Kansliat | Istuntopaikat |
| Ahvenanmaan käräjäoikeus (Ålands tingsrätt) | Ahvenanmaa | Maarianhamina | Maarianhamina |
| Kanta-Hämeen käräjäoikeus | Kanta-Häme | Hämeenlinna | Hämeenlinna |
| Pirkanmaan käräjäoikeus | Pirkanmaa | Tampere | Tampere |
| Varsinais-Suomen käräjäoikeus | Varsinais-Suomi | Turku | Turku |
 Vaasan hovioikeuspiiri
| Käräjäoikeus | Tuomiopiiri | Kansliat | Istuntopaikat |
| Etelä-Pohjanmaan käräjäoikeus | Etelä-Pohjanmaa | Seinäjoki | Seinäjoki |
| Keski-Suomen käräjäoikeus | Keski-Suomi | Jyväskylä | Jyväskylä |
| Pohjanmaan käräjäoikeus | Keski-Pohjanmaan sekä Pohjanmaan maakunnat | Vaasa Kokkola | Kokkola Pietarsaari Vaasa |
| Satakunnan käräjäoikeus | Satakunta | Pori | Pori Rauma |